[{"text_idx": "#000001", "text": "\u201cYn y lle cyntaf, gwelais bresenoldeb ysbrydol, sef rhyw ymdeimlad oesol yn rhan o ddelwedd fertigol niwlog yn codi yn fy meddwl, megis sia\u0302p ystum hir pig aderyn mawr yn fy nychymyg \u2013 profiad sydd yn arferol i mi wrth ddechrau creu cerflun. Roedd yn ymddangos fel pe bai ar godi. Dyna oedd y ddelwedd ar y dechrau, fy nhasg i wedyn oedd manylu arni yn ymhellach yn fy nychymyg."}, {"text_idx": "#000002", "text": "Ymhen amser, dechreuais weld plu adenydd yr aderyn fel rhesi o bennau\u2019n canu, a hyd yn oed yn gweiddi, yn union fel pe baent yn protestio."}]